钦定古今图书集成/理学汇编/学行典/第202卷 > 陈福论
## 钦定古今图书集成/理学汇编/学行典/第202卷 > 陈福论

按《咸宁县志》：“陈福论，字槐庵，天性孝友。伯兄福诏登
仕籍，仲兄福语力疾不获卒，乃志躬耕，事亲，心力曲
尽。父病，药物罔效，吁天以身代，获愈，乡闾称曰孝子。
比两兄析箸产物，咸推甲取乙。崇祯闲，有司匾旌之，
锡以冠裳。”

===刘尔玺===按《延安府志》：“刘尔玺，中部人。崇祯二年，盗起，骤掠至
三河口，母惊匿。尔玺时就傅于外，闻变，手戈驰追，不
介而前。或曰：‘弗济’。曰：‘死不避难’。曰：‘弗及’。曰：‘吾犹及践
难焉。叔父固止之，弗听。从者固请继之。临贼，从者震
怖，莫敢前。尔玺犯坚而入，独往来贼垒闲，所杀伤数
贼，尚未得母处。身中大创十馀，身陷兵折，力尽死焉’。”